Ангел Попов
Благословение

chitanka.info

Ти днес със своите години

рождена дата изравни,

то значи небесата сини

благословяват твойте дни.

В тях мрак е имало и слънце,

мечти и тъмни гласове,

душевност, сбирана по зрънце,

докато стане класове.

С листа-палитри пътят бил е

застилан щедро в есента,

до бор зелен омайно биле

за теб е расло в пролетта.

Ти вдишвала си шир безбрежна

с дима на огън на брега,

делила си с вихрушка снежна

и радост своя и тъга.

Затуй щом с твоите години

рождена дата изравни,

то значи небесата сини

ти предвещават бъднини.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.